Oraşul în care Maradona este Dumnezeu. Fanii i-au adus un ultim omagiu la Napoli.
La Napoli, Maradona este cel puţin la fel de iubit ca în Argentina. Argentinianul le-a rămas în inimă fanilor chiar şi după ce a plecat de la echipă. Ori de câte ori Maradona se întorcea la Napoli, pe străzi era nebunie.
În sufletul napoletanilor, Diego Maradona este aşezat la aceeaşi masă cu Dumnezeu. I-au dedicat cântece, filme, proverbe chiar şi după ce nu a mai jucat în echipa oraşului.Aşa că aseară, sute dintre ei şi-au dat întâlnire în Cartierul Spaniol. Ei s-au strâns lângă portretul pictat a lui Diego Maradona… în echipamentul lui Napoli."Dumnezeu şi-a luat mâna înapoi" au scris fanii pe social media. Maradona, poreclit mâna lui Dumnezeu pentru talentul unic în fotbal, va trăi prin toţi acei copiii care intonează şi azi imnul său: "O, mamă, mamă, mamă / Ştii de ce îmi bate inima? L-am văzut pe Maradona şi m-am îndrăgostit".În stil caracteristic, fanii l-au salutat pentru ultima dată cu petarde şi artificii aşa cum făceau în timpul meciurilor.